െകാടകര കുഴല്പണ കേസ് സര്ക്കാര് സമയം തേടി ജാമ്യഹരജികള് മാറ്റി കൊച്ചി: സര്ക്കാര് കൂടുതല് സമയം തേടിയതിനെത്തുടര്ന്ന് കൊടകരയില് കുഴല്പണം തട്ടിയെടുത്ത കേസിലെ പ്രതികളുടെ ജാമ്യഹരജികള് ഹൈകോടതി വെള്ളിയാഴ്ച പരിഗണിക്കാന് മാറ്റി. സുജീഷ്, ദീപ്തി, അഭിയെന്ന അഭിജിത്ത്, അരീഷ്, അബ്ദുല് ഷാഹിദ് എന്നീ പ്രതികളുടെ ഹരജികളാണ് മാറ്റിയത്. ഹരജി പരിഗണിക്കവേ അഡീഷനല് പ്രോസിക്യൂഷന് ഡയറക്ടര് ജനറല് കൂടുതല് സമയം തേടിയപ്പോള് ജസ്റ്റിസ് കെ. ഹരിപാല് അനുവദിച്ചു. കേരളത്തിലെ തെരഞ്ഞെടുപ്പിന് ചെലവിടാന് കര്ണാടകയിലെ ബി.ജെ.പി ഘടകം കൊടുത്തുവിട്ടതെന്ന് ആരോപിക്കപ്പെടുന്ന 3.5 കോടി രൂപ തൃശൂരിലെ കൊടകരയില് ഏപ്രില് മൂന്നിന് പ്രതികളടങ്ങുന്ന സംഘം കാര് തടഞ്ഞുനിര്ത്തി കവര്ന്നെന്നാണ് കേസ്. കാറില്നിന്ന് 25 ലക്ഷം നഷ്ടപ്പെട്ടെന്നാണ് കാറുടമ ധര്മജന് പൊലീസിനെ അറിയിച്ചത്. അന്വേഷണത്തില് കോടികള് നഷ്ടപ്പെട്ടതായി കണ്ടെത്തുകയായിരുന്നു. പണത്തിെന്റ ഉറവിടം കണ്ടെത്താന് അന്വേഷണം നടക്കുന്ന സാഹചര്യത്തില് പ്രതികള്ക്ക് ജാമ്യം അനുവദിക്കരുതെന്നാണ് പ്രോസിക്യൂഷന് വാദം.ഇ.ഡിക്കെതിരായ കേസ് കോടതി മാറ്റി കൊച്ചി: സ്വര്ണക്കടത്ത് കേസില് എന്ഫോഴ്സ്മെന്റ് ഡയറക്ടറേറ്റിനെതിരായ കേസ് കോടതി പിന്നീട് പരിഗണിക്കാന് മാറ്റി. സുപ്രീംകോടതിയില് ഇ.ഡി പ്രത്യേകാനുമതി ഹരജി നല്കിയ സാഹചര്യത്തിലാണ് നടപടി. ഇ.ഡിക്കെതിരെ അന്വേഷണം റദ്ദാക്കിയ സിംഗിള് ബെഞ്ച് ഉത്തരവ് ചോദ്യം ചെയ്ത് ക്രൈംബ്രാഞ്ചും അപ്പീല് നല്കിയിട്ടുണ്ടെന്ന് പ്രോസിക്യൂട്ടര് കോടതിയെ അറിയിച്ചു.